Konstabel 666

Konstabel 666 (originaltittel: Officer 666) er en amerikansk stumfilm-komedie fra 1920, regissert av Harry Beaumont og med Tom Moore i hovedrollen. Filmen er basert på et skuespill fra 1912 av Augustin MacHugh. Stykket har blitt overført til film to ganger tidligere; i 1914 og 1916.

Filmen anses å ha gått tapt.

Handling 
Når han oppdager at den beryktede kunst-tyven Alf Wilson planlegger å stjele hans verdifulle malerier, bestemmer millionæren Travers Gladwyn seg for å underholde seg selv ved å vokte sitt eget hjem. Etter å ha bestukket en politimann ved navn Phelan, offiser 666, med 500 dollar tar Travers på seg offiserens uniform og identitet. Når Wilson dukker opp ved herskapshuset avhører Travers ham, og oppdager snart at Wilson utgir seg for å være Phelan.

Så kommer Helen Barton, som har lovet å stikke av sammen med Wilson. Travers, som også har forelsket seg i Helen, blir irritert av dette. Når det virkelige politiet dukker opp, påstår både Wilson og Travers at de er den virkelige Travers Gladwyn.

Skuespillere 
 Tom Moore som Travers Gladwyn
 Jean Calhoun som Helen
 Jerome Patrick som Alf Wilson
 Harry Dunkinson som Phelan
 Raymond Hatton som Whitney Barnes
 Priscilla Bonner som Sadie
 Kate Lester som Mrs. Burton
 Hardee Kirkland som politikaptein
 Maurice Bennett Flynn som Kearney
 George Kuwa som Bareatto
 Albert Edmondson som Watkins

Referanser

Eksterne lenker 

 

Stumfilmer fra USA
Filmer fra 1920
Stum-filmkomedier fra USA
Tapte filmer fra USA
Filmer basert på skuespill